Asetuksen (EU) N:o 1151/2012 53 artiklan 2 kohdan toisen alakohdan mukaisen, vähäisen muutoksen hyväksymisen perusteella muutetun yhtenäisen asiakirjan julkaiseminen.

(2020/C 46/17)

Euroopan komissio on hyväksynyt tämän vähäisen muutoksen 18 päivänä joulukuuta 2013 annetun komission delegoidun asetuksen (EU) N:o 664/2014 6 artiklan 2 kohdan kolmannen alakohdan mukaisesti (1)

Tämä vähäisen muutoksen hyväksymistä koskeva hakemus on saatavilla komission eAmbrosia-tietokannassa.

YHTENÄINEN ASIAKIRJA

”MIELE VARESINO”

EU-nro: PDO-IT-0990-AM01– 9.7.2019

SAN (X) SMM ( )

1. Nimi (nimet)

”Miele Varesino”

2. Jäsenvaltio tai kolmas maa

Italia

3. Maataloustuotteen tai elintarvikkeen kuvaus

3.1. Tuotelaji

Luokka 1.4 Muut eläinperäiset tuotteet (munat, hunaja, erilaiset maitotuotteet paitsi voi jne.)

3.2. Kuvaus 1 kohdassa nimetystä tuotteesta

Miele Varesino on akasiankukkien (Robinia pseudoacacia L.) medestä valmistettu yksikukkahunaja.

Fysikaalis-kemialliset ominaisuudet

Miele Varesino -hunajalla ja sen eri tyypeillä on markkinoille saattamisen ajankohtana oltava seuraavat kemiallis-fysikaaliset ominaisuudet: hydroksimetyylifurfuraalipitoisuus (HMF) alle 15 mg/kg ja vesipitoisuus enintään 17,5 %.

Aistinvaraiset ominaisuudet

Miele Varesino -hunajalla on seuraavat aistinvaraiset ominaisuudet:

Väri: läpikuultava, lähes värittömästä oljenkeltaiseen.

Tuoksu: hunajalle ominainen, kevyt ja hienostunut, vailla voimakkaita vivahteita

Maku: hyvin makea, hienostunut, kandeerattu ja vaniljainen.

Fysikaaliset ominaisuudet: tyypillisesti juokseva, kiteytyy harvoin ja joka tapauksessa hyvin myöhäisessä vaiheessa.

Melisopalinologiset ominaisuudet:

Miele Varesino tuotetaan mehiläisten keräämästä valeakaasian (Robinia pseudoacacia L.) kukkien medestä. Laadullisen melisopalinologisen määrityksen mukaankyseisessä hunajassa esiintyy valeakaasian siitepölyä.

Miele Varesino -hunajan meden koostumuksessa on oltava yli 25 % valeakaasian siitepölyä. Laskennassa ei oteta huomioon muiden kuin mettä tuottavien lajien siitepölyä eikä kontaminantiksi luokiteltavaa siitepölyä.

Edustavuus PK/10 g alle 20 000 (keskim. 9 500).

Valeakaasiaan ohella siitepölyssä on peräisin etupäässä seuraavista lajeista: Muut kuin mettä tuottavat lajit: Palme Trachycarpus fortunei, Ilex aquifolium, Graminaceae, Fraxinus, Quercus robur, Rumex, Sambucus nigra, Chelidonium, Luzula, Actinidia, Pinaceae. Mettä tuottavat lajit: Acer, Prunus f., Salix, Trifolium repens ja Castanea sativa (esiintyy siitepölyspektrissä aina), Aesculus, Gleditsia, Liriodendron.

Miele Varesino -hunaja ei saa sisältää seuraavien lajien siitepölyä: Loranthus europaeus, Hedysarum coronarium, Onobrychis.

3.3. Rehu (vain eläinperäiset tuotteet) ja raaka-aineet (vain jalostetut tuotteet)

On ehdottomasti kiellettyä käyttää muuta kuin paikallista alkuperää olevaa siitepölyä proteiinilisänä.

3.4. Erityiset tuotantovaiheet, joiden on tapahduttava yksilöidyllä maantieteellisellä alueella

Kaikkien tuotantovaiheiden – niin keruun kuin kennoista erottamisen ja jalostuksen markkinoille saattamista varten – on tapahduttava Varesen maakunnassa.

3.5. Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Hunaja on elävä tuote, joka on erittäin riippuvainen ympäristöstään. Jotta hunajan laatu, tuoreus ja säilyvyys eivät kärsisi, hunajan kypsymisen (dekantoinnin) ja pakkaamisen on tapahduttava tuotantoalueella, eikä hunajaa saa kuljettaa tai siirtää muualle ennen pakkaamista.

Miele Varesino -hunaja pakataan lasipurkkeihin, jotka suljetaan metallikannella, jossa on sinetti tuotteen logolla.

Hunaja voidaan pakata myös asianmukaisesta materiaalista valmistettuihin yksittäisiin annospusseihin, -rasioihin tai -purkkeihin, joiden etiketeissä on oltava voimassa olevan lainsäädännön mukaiset tiedot.

Pakkaaminen kaikkiin voimassa olevan lainsäädännön mukaisiin materiaaleihin on sallittu ainoastaan sellaisen Miele Varesino -hunajan osalta, joka ei ole tarkoitettu loppukuluttajille.

3.6. Tuotteen, johon rekisteröity nimi viittaa, merkitsemistä koskevat erityiset säännöt

Etiketissä on oltava seuraavat maininnat:

— nimi ”Miele Varesino”;

— lyhenne ”DOP” (SAN) tai auki kirjoitettuna ”Denominazione di origine protetta” (suojattu alkuperänimitys);

— EU:n tunnus;

— tuotteen logo;

Jäljempänä kuvattu Miele Varesino -akaasiahunajan logo on seuraava: keskellä olevassa kuvassaon valkoisella pohjalla kolme oranssinväristä kuusikulmiota, joiden yläpuolella on 5-terälehtinen "mehiläiskukka", ja kolme tyyliteltyä vaaleansinistä vuorta, joiden alapuolella on kuusi asteittain ohenevaa niin ikään vaaleansinistä viivaa, jotka kuvaavat järveä; kuvaa ympäröi keltainen reunus, jossa on tummansinisin kirjaimin teksti ”MIELE VARESINO D.O.P” ja ”di acacia”; logon uloin reunus on oranssinvärinen.

4. Maantieteellisen alueen tarkka rajaus

Maantieteellinen tuotantoalue sijaitsee Alppien juurella Ticino- ja Olonajokien ja Lago Maggioren ja Luganojärven välissä ja vastaa Varesen maakunnan aluetta.

5. Yhteys maantieteelliseen alkuperään

Maantieteellisellä alueella vallitsee lauhkea mannerilmasto. Lämpötilanvaihtelut niin kesällä kuin talvellakin ovat vähäisiä järvien leudontavan vaikutuksen vuoksi. Tämän ansiosta maantieteellisellä alueella esiintyy myös eksoottisia puulajeja.

Järvien leudontavan vaikutuksen vuoksi kevät alkaa alueella aikaisemmin kuin Milanon seudulla. Tämä mahdollistaa runsaan ja pitkään kestävän kukinnan loivilla aurinkoisilla rinteillä.

Valeakaasiaa (Robinia pseudoacacia L.) tavataan Varesen alueella runsaasti. Se on alueen yleisin hunajakasvilaji. Se kasvaa myös maatalouden reunavyöhykkeillä ja on dominoiva laji alueen metsissä.

Valeakaasian kukinta-aikana mikään muu mesikasvilaji Varesen maakunnassa ei kuki yhtä runsaana. Suurimmassa osassa aluetta valeakaasian kukinta-aika on porrastettut ja pitkä, mikä on eteläsuuntaisten laaksojen, kuten Valle del Ticino ja Valle dell’Olona, ja aurinkoisten tuulensuojaisten rinteiden ansiota.

Varesen maakunnan alueen kasvillisuus on siten seurausta pinnanmuodostuksen, ilmaston ja maaperän yhteisvaikutuksesta, jota täydentävätihmisen toiminnan vaikutukset.

Tälle maantieteelliselle alueelle rakennettiin 1600- ja 1900-lukujen välisenä aikana paljon palatsimaisia huviloita suurine puistoineen, joihin istutettiin eksoottisia koristekasvilajeja. Suotuisan ilmaston ansiosta ja ajan myötä koristekasvilajit ovat vakiintuneet siinä määrin, että niitä voidaan pitää jopa haitallisina vieraslajeina sekä puistoissa ja puutarhoissa että paikallisten metsien aluskasvillisuudessa.

Mehiläishoito on aina ollut yleistä Varesen maakunnan alueella erityisesti viljelijöiden, kirkollisten yhteisöjen jäsenten ja tieteellisestä tutkimustyöstä kiinnostuneen porvariston keskuudessa.

Viime vuosisadan alussa valeakaasia levisi räjähdysmäisesti alueen metsiin suotuisten ympäristötekijöiden ansiosta. Tämä sai paikalliset mehiläishoitajat erikoistumaan yhä enemmän nimenomaan akaasiahunajan tuotantoon. Akaasiahunaja erottui muista samalla alueella siihen mennessä tuotetuista hunajalaaduista erityisten aistinvaraisten ja fysikaalisten ominaisuuksiensa perusteella.

Siitä lähtien alueen mehiläistaloudessa on erikoistuttu hunajan ja erityisesti akaasiahunajan tuotantoon. Akaasiahunajasta onkin tullut alueella yleisimmin tuotettu hunajalaatu.

Uudentyyppisiin mehiläispesiin ja uusiin tuotantomenetelmiin liittyvän kokeilutoiminnan aloittamisen myötä maakunnassa siirryttiin asteittain ammattimaiseen mehiläishoitoon.

Tuotantomenetelmien kehittymistä edisti siirtyminen perinteisestä mehiläishoidosta järkeistettyyn mehiläishoitoon: perinteiset olkipesät korvattiin irrotettavilla kehillä varustetuilla pesillä ja otettiin käyttöön hunajalingot. Tämä mahdollisti yksikukkahunajan valmistamisen ja hunajakennojen tyhjentämisen rakennetta rikkomatta.

Myös yhä tuottavampien ja taudeille vastustuskykyisempien mehiläisrotujen jatkuva jalostustoiminta on osaltaan parantanut Varesen alueella tuotetun hunajan laatua ja lisännyt tuotantomääriä.

Miele Varesino on yksikukkahunaja. Se on meden alkuperän suhteen erittäin puhdas akaasiahunaja, joka sisältää pääasiassa valeaakasian mettä ja siitepölyä sekä vähäisemmässä määrin muiden koristekasvien siitepölyä.

Sen saostumassa on mettä tuottavien lajien ja muiden lajien siitepölyä (ks. 3.2 kohta).

Hunaja on erityisen juoksevaa ja väriltään vaaleaa, läpikuultavasta oljenkeltaiseen, sen tuoksu on kevyt ja hienostunut, vailla voimakkaita vivahteita, ja sen maku on erittäin makea. Aromi on hienostunut, kandeerattu ja vaniljainen.

Toinen Miele Varesino -hunajan erityispiirre on se, että siinä ei ole esparsetin (Onobrychis), punanätkimen (Hedysarum coronarium) eikä etenkään mistelikasveihin kuuluvan euroopanmistelin (Loranthus europaeus) siitepölyä; arvostetut kasvitieteilijät ovat vahvistaneet, ettei viimeksi mainittua esiinny tämän hunajan tuotantoalueella.

Tällä maantieteellisellä alueella erittäin runsaana ja pitkään kukkiva valeakaasia on jo vähintään puolentoista vuosisadan ajan edistänyt mehiläishoidon kehitystä ja vaikuttanut Miele Varesino -hunajan tuotannon menestykseen. Valeakaasian runsas esiintyminen Varesen alueen metsissä on osaltaan kehittänyt paikallista mehiläistaloutta eli parantanuttuotantotekniikoita, kasvatusmenetelmiä ja mehiläisrotujen jalostusta.

Yhä useammat mehiläistarhaajat ovat vuosien myötä ryhtyneet harjoittamaan mehiläishoitoa pääasiallisena ammattinaan, harrastuksenaan tai sivutoimenaan. Tästä osoittavat ne yhä useammat mehiläispesät, joita alueen metsissä tavataan valeaakasian kukinta-aikana. Muista akaasiahunajan tuotantoalueista poiketen Varesen alueella ei ole sellaisia viljelmiä tai luonnonvaraisia lajeja, joiden kukinta vaikuttaisi tuotteen laatuun. Näin ollensaadaan erityisen puhdasta hunajaa, joka on ominaisuuksiltaan tyypillistä akaasiahunajaa.

Myös maantieteellisen alueen erityisyys ja etenkin sen ilmaston ja ympäristön erityispiirteet mahdollistavat muista hunajalajeista erottuvan akaasiahunajan tuotannon. Alueella on perinteisesti istutettu puutarhoihin ja puistoihin eksoottisia koristekasveja, jotka ovat sopeutuneet paikalliseen ympäristöön hyvin. Lombardian akaasiahunajatuotannossa Miele Varesino -hunaja on ainoa, jossa esiintyy näiden koristekasvien siitepölyä. Nämä kasvilajit vaikuttavat Miele Varesino hunajan aistinvaraisiin ominaisuuksiin ja erityisesti sen aromiin, joka on ainavihantien lajien (Ilex aquifolium, Trachycarpus fortunei) siitepölyn ansiota.

Eritelmän julkaisutiedot

(tämän asetuksen 6 artiklan 1 kohdan toinen alakohta)

Tuote-eritelmän konsolidoitu teksti on saatavissa verkko-osoitteessa http://www.politicheagricole.it/flex/cm/pages/ServeBLOB.php/L/IT/IDPagina/3335

tai vaihtoehtoisesti

suoraan Italian maa- ja metsätalous- sekä elintarvikeministeriön kotisivustolla (www.politicheagricole.it); valitse ensin näytön oikeassa ylälaidassa ”Qualità” (Laatu), sen jälkeen näytön vasemmassa laidassa ”Prodotti DOP IGP STG” (SAN-, SMM- ja APT-tuotteet) ja lopuksi ”Disciplinari di Produzione all’esame dell’UE” (Tuote-eritelmät, jotka on saatettu Euroopan unionin tarkasteltaviksi).

(1) EYVL L 179, 19.6.2014, s. 17.